Delegația austriacă a votat manifestul electoral al Partidului Popular European care susține, între altele, extinderea cât mai rapidă a granițelor terestre ale Schengen cu România și Bulgaria, astfel încât documntul a fost adoptat în unanimitate, a anunțat miercuri seara viceprreședintele formațiunii Siegfried Mureșan.
Înainte de acest vot, secretarul general Christian Stocker a afirmat că delegații ÖVP nu vor fi de acord cu manifestul PPE invocând mai multe linii roșii, între care referirile la energia nucleară sau la extinderea spațiului Schengen.
Manifestul electoral adoptat miercuri la București cuprinde următorul paragraf:
"Avem nevoie de admiterea deplină la spațiul Schengen pentru Bulgaria și România, eliminând nu doar controalele aeriene și maritime, ci și controalele la frontierele terestre cât mai curând posibil"."
"Acest vot arată ca blocajul a fost depășit și că, chiar dacă au existat dificultăți, le vom depăși și vom obține aderarea deplină a României la spațiul Schengen", a afirmat Siegfried Mureșan, într-un comunicat de presă.
***